[{"text_idx": "#000001", "text": "Cyflenwi ar Lwyfan y Byd"}, {"text_idx": "#000002", "text": "Dod o Hyd i Glwb Rhedeg"}, {"text_idx": "#000003", "text": "Gyda phrofiad sylweddol o gyflenwi ar lwyfan y byd ar o\u0302l cynnig yn llwyddiannus am amrywiaeth o ddigwyddiadau Pencampwriaeth, a\u2019u cyflenwi\u2019n llwyddiannus, mae gennym allu clir i gyflenwi digwyddiadau byd-eang cymhleth ac uchel eu bri, a\u2019n harbenigedd mewn nifer o feysydd gweithredol hollbwysig gan gynnwys llety, achredu, atal camddefnyddio cyffuriau, darlledu, cynaliadwyedd amgylcheddol, cyllid, llywodraethu, marchnata, gweithrediadau cyfryngau, caffael, protocolau, a gwirfoddoli."}, {"text_idx": "#000004", "text": "Os oes gennych chi ddiddordeb gweithio mewn partneriaeth a\u0302 R4W ar ddigwyddiad neu brosiect chwaraeon, mae croeso i chi gysylltu a\u0302 ni i gael mwy o wybodaeth."}, {"text_idx": "#000005", "text": "Rydyn ni wedi gweithio mewn partneriaeth a\u0302 nifer o sefydliadau i gyflenwi digwyddiadau neu wasanaethau cynghori ar draws amrywiaeth o gampau a sectorau."}, {"text_idx": "#000006", "text": "Anfonodd dros 20 o wledydd gan gynnwys Sbaen, yr Ariannin, Twrci, Brasil a Kenya dimau drosodd ar gyfer Pencampwriaeth yr Iwerydd yn 2019 \u2013 pencampwriaeth uchel ei bri a gynhaliwyd mewn pedwar o leoliadau yng Nghymru. Fe wnaethom weithio gyda Bowls Cymru i ddarparu\u2019r llwyfan tocynnau ar-lein, y strategaeth marchnata a chyfathrebu, a rhaglen ymgysylltu gymunedol ar gyfer y digwyddiad a oedd yn para pythefnos. Roedd yn llwyddiant ysgubol gan baratoi\u2019r ffordd i Gymru gynnig ar gyfer Pencampwriaethau Bowls y Byd yn y dyfodol."}, {"text_idx": "#000007", "text": "Cyfres o ddigwyddiadau rhedeg llwybrau a gyflenwyd mewn partneriaeth a\u0302 Chymdeithas Amaethyddol Frenhinol Cymru, a wnaeth eu cynnwys yn ei Gw\u0302yl Wanwyn boblogaidd. Roedd cyrsiau hanner marathon, 10K a 3K trawiadol yn cynnwys y dyffrynnoedd, y caeau, y llwybrau coetir a\u2019r goedwigaeth odidog o amgylch Maes Sioe Frenhinol Cymru yn Llanfair-ym-Muallt. Cynhaliwyd y digwyddiad rhwng 2015 a 2017 ac roedd yn gartref i Bencampwriaeth Rhedeg Llwybrau Cymru a Phencampwriaeth Rhedeg Llwybrau Rhyngranbarthol Cymru."}, {"text_idx": "#000008", "text": "Pencampwriaeth Rhedeg Mynyddoedd y Byd 2015"}, {"text_idx": "#000010", "text": "Rydyn ni\u2019n gweithio\u2019n agos gyda llywodraeth leol a rhanddeiliaid eraill i gyflenwi digwyddiadau\u2019n effeithiol."}, {"text_idx": "#000011", "text": "Dewch yn agos at y cyffro!"}]